open-index/open-wikipedia-markdown huggingface dataset:
முழுப் பெயர்

**முழுப் பெயர்** (*full name* அல்லது *personal name*) தனிநபரொருவரின் அடையாளமும் பெயர்த் தொகுதியும் ஆகும். இத்தொகுதியிலுள்ள பெயர்கள் ஒன்றிணைந்து அந்நபர் குறித்த அனைத்துத் தகவல்களையும் வெளிப்படுத்தும்.  பல பண்பாடுகளில்  இச்சொல்  ஒருவரது *பிறப்பு* அல்லது *சட்டப் பெயர்களுடன்* ஒத்திருக்கும்.  பெரும்பாலான நாடுகளில் இவை பல பெயர்களின் தொகுதியாகவும் சில நாடுகளில் ஒரே பெயராகவும் உள்ளது; பெயர்த் தொகுதியாக விளங்கும் நேரங்களில் சில பெயர்கள் தனிநபருக்கேயானதாகவும்  மற்றவை அவரது மணமானநிலை, குடும்ப உறுப்பு, இனம் அல்லது சாதி குறித்தத் தகவல்களை  வெளிப்படுத்துகின்றன.  (காட்டாக சார்லசு பிலிப் ஆர்தர் ஜார்ஜையும் அதே பெயருள்ள  மற்றவரையும்), அல்லது தொடர்பில்லாத இருவரையும் அடையாளம் காண முடிகின்றது).

மேற்கத்தியக் கலாசாரத்தில் கிட்டத்தட்ட அனைத்து நபர்களுக்கும் குறைந்தது ஒரு *[[சூட்டிய பெயர்|சூட்டிய பெயரும்]]* (இது  *தனித்தப் பெயர் , முதல் பெயர், முன்னிற்கும் பெயர்*, அல்லது *கிறித்தவப் பெயர் * என்றெல்லாமும் அறியப்படுகின்றது), அடுத்து ஒரு *[[குடும்பப் பெயர்|குடும்பப் பெயரும்]]* (இது *மேற் பெயர், கடைசி பெயர்* எனவும் அறியப்படும்) கொண்டுள்ளன; காட்டாக தாமஸ் ஜெஃவ்வர்சன் என்ற பெயரில் தாமசு என்பது சூட்டிய பெயரையும் ஜெஃவ்வர்சன் என்பது குடும்பப் பெயரையும் குறிக்கின்றன.  இவை இரண்டுக்கும் இடையே ஒன்றோ பலவோ  "நடுப் பெயர்கள்" (காட்டாக பிராங்க் லாய்டு ரைட், சார்லசு ஜான் ஹஃபம் டிக்கின்சு) சேர்க்கப்படுகின்றன; இவை குடும்ப மற்றும் மற்ற தொடர்புகளை இன்னமும் விரிவாக அறிவிக்கின்றன. சில பண்பாடுகளில்  தந்தைவழிப் பெயர்களோ  தாய்வழிப் பெயர்களோ நடுப் பெயராகவோ இறுதிப் பெயராகவோ அமைகின்றன;  காட்டாக பியோத்தர் இலீச் சாய்க்கோவ்சுக்கியில்   *பியோத்தர்* இலீயாவின் மகன்) என அறியலாம். 

இந்திய மாநிலங்களில் பல்வேறு முறைமைகள் பழக்கத்தில் உள்ளன; பெரும்பாலான வட இந்திய மாநிலங்களில் சூட்டிய பெயரை அடுத்து குடும்பப் பெயர் அல்லது சாதிப் பெயர் இணைந்து முழுப்பெயர் ஆகின்றது (காட்டாக, வினோத் மேத்தா). சிலநேரங்களில் தந்தைப் பெயரை நடுப் பெயராகக் கொள்கின்றனர். காட்டாக சச்சின் ரமேஷ் டெண்டுல்கர் என்பதில் ரமேஷ் சச்சினின் தந்தையாகும். கேரளத்தில் கடைசிப் பெயராக வீட்டுப் பெயரோ சிற்றூர் பெயரோ வைத்துக் கொள்கின்றனர்.  (காட்டாக அசின் தொட்டும்கல்). தமிழ்நாட்டில் முதல் பெயராக தந்தையின் பெயரும் நடுப்பெயராக சூட்டிய பெயரும் இறுதியாக சாதிப் பெயரும் வைக்கும் பழக்கமுண்டு. அண்மைக்கால சமூக சீர்திருத்தங்களை ஒட்டி சாதிப்பெயரைப் பயன்படுத்துவது அருகி வருகின்றது. பெரும்பாலான உலக நாடுகளில் சூட்டிய பெயர் முதலில் இருக்க தமிழ்நாட்டில் மாறியிருப்பது உலகளாவிய பரிமாற்றங்களின் போது குழப்பத்தை விளைவிக்கின்றது. ஒரு பெயருள்ள இருவரை அடையாளப்படுத்த ஊர் பெயரொட்டும் பயன்படுத்தப்படுகின்றது. 

இருப்பினும், நகரமாக்கப்படாத பல பகுதிகளில் பலருக்கு ஒற்றைப் பெயரே உள்ளது.

குழந்தைகளின் உரிமைகளுக்கான உடன்படிக்கை ஒவ்வொரு குழந்தையும் தான் பிறக்கும்போது பெயர் வைக்கப்படும் உரிமையைக் கொண்டுள்ளதாக அறிவிக்கின்றது.

## மேற்சான்றுகள்

பகுப்பு:பெயரிடல் மரபு
நான் பேச நினைப்பதெல்லாம்

**நான் பேச நினைப்பதெல்லாம்** 1993ஆம் ஆண்டில் விக்ரமன் இயக்கத்தில் வெளியான ஒரு தமிழ்த் திரைப்படமாகும். ஆனந்த் பாபு, மோகினி, விவேக் ஆகியோர் முக்கிய கதாப்பாத்திரத்திரங்களில் நடித்திருந்தனர். சிற்பி இசையமைத்த இத்திரைப்படம் 1993 சூலை 9 அன்று வெளியானது. இது ஒரு வெற்றித் திரைப்படமாக அமைந்தது.

## நடிகர்கள்
* ஆனந்த் பாபு - விஸ்வநாத் என்கிற விச்சு
* மோகினி - சந்தியா
* விவேக் -கோவிந்த்
* லதா - காவேரி
* ஆனந்த்
* ஆர். சுந்தர்ராஜன் சந்தியாவின் தந்தை
* சிங்கமுத்து - விஸ்வநாத்தின் அண்டை வீட்டுக்காரர்
* டிங்கு - விஸ்வநாதன் (குழந்தை நட்சத்திரமாக)
* சுஜிதா - காவேரி (குழந்தை நட்சத்திரமாக) 
* பப்லூ பிரித்விராஜ் - சிறப்புத் தோற்றத்தில்
* வினு சக்ரவர்த்தி - சிறப்புத் தோற்றத்தில்
* ரமேஷ் கண்ணா - சிறப்புத் தோற்றத்தில் 
* ராஜ்குமாரன் - (பெயரிடப்படாத கதாபாத்திரம்)

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
வாகாடகப் பேரரசு

**வாகாடகப் பேரரசு** (Vakataka Empire)  (Vākāṭaka), (ஆட்சிக் காலம்: கி. பி 250 - 500), இந்தியாவின் தக்கானப் பகுதியில் கி. பி மூன்றாம் நூற்றாண்டில் தோன்றிய இந்திய இந்துப் பேரரசாகும். இப்பேரரசு வடக்கே மால்வா மற்றும் குஜராத் பகுதியிலிருந்து, தெற்கே துங்கபத்திரை ஆறும், மேற்கே மகாராஷ்டிரம் வரையும், கிழக்கே தற்கால சத்திஸ்கர் வரை பரவியிருந்தது. விந்தியசக்தி மன்னர் கி. பி 250-270இல் தோற்றுவித்த இப்பேரரசை, கி. பி 250 முதல் 500 வரை தொடர்ந்து பல வாகாடக அரசர்கள் ஆட்சி செய்தனர். இப்பேரரசின் தலைநகராக தற்கால மகாராஷ்டிர மாநிலத்தில் உள்ள  வாசிம் நகரம் ஆகும்.இப்பேரரசின் அரசர்கள் பலர் அஜந்தா குகைக் கோயில்கள் எழுப்பினர். கலை, இலக்கியம் செழித்தது.

வாகாடகப் பேரரசு, தக்கானப் பீடபூமியில், சாதவாகனர்களுக்குப் பின்னர் தோன்றியதும், குப்த பேரரசுக்கு சமகாலத்திய பேரரசாகும். 
 
குப்த பேரரசர் இரண்டாம் சந்திரகுப்தர், தன் விதவை மகளை, வாகாடக இளவரசருக்கு திருமணம் செய்து கொடுத்ததின் மூலம்,  வாகாடகர்களின் ஆதரவுடன் 4ஆம் நூற்றாண்டில் மேற்கு சத்திரபதிகளை வென்று குஜராத்தை, குப்த பேரரசுடன் இணைத்துக் கொண்டார். 

வாகாடகப் பேரரசர் அரிசேனன் ஆதரவில், அஜந்தா குகைச் சிற்பங்களும், இலக்கியங்களும், கலைகளும் செழித்தோங்கியது. 

## வாகாடகப் பேரரசர்கள்
# விந்தியசக்தி கி. பி 250 - 270 
# முதலாம் பிரவரசேனன் 270-330

பிரவரசேனருக்குப் பின்பு வாகாடகப் பேரரசு, பிரவரபுர-நந்திவர்தன கிளை மற்றும்  வட்சகுல்மா கிளை இரண்டு குலங்களாக பிரிந்து வாகாடகப் பேரரசின், மத்திய இந்திய பகுதிகளையும், தக்கானப் பகுதிகளையும் பிரித்துக் கொண்டு ஆண்டனர். 

### பிரவரபுர - நந்திவர்தன கிளை பேரரசர்கள்
* முதலாம் உருத்திரசேனன் (வாகாடக மன்னன்)|முதலாம் உருத்திரசேனன்]] 330–355
* முதலாம் பிரிதிவிசேனர் 355–380
* இரண்டாம் உருத்திரசேனர்  380–385
* பிரபாவதிகுப்தா (பெண்ணரசி) 385–405
* திவாகரசேனர்  385–400
* தாமோதரசேனர் (இரண்டாம் பிரவரசேனர்) 400–440
* நரேந்திரசேனர் 440–460
* இரண்டாம் பிரிதிவிசேனர் 460–480

### வட்சகுல்மா கிளையின் பேரரசர்கள்

* சர்வசேனர்  330–355
* இரண்டாம் விந்தியசக்தி (விந்தியசேனர்) 355–400)
* இரண்டாம் பிரவரசேனர் 400–415
* தெரியவில்லை  (415–450)
* தேவசேனர்  (450–475)
* அரிசேனன்  (475–500)

## வட்சகுல்மா கிளை
வாடாகப் பேரரசின் பிரவரசேனரின் இரண்டாம் மகன் சர்வசேனர் வட்சகுல்மா கிளையை நிறுவினார். தற்கால மகாராஷ்டிரம் மாநிலத்தின் வாசிம் நகரத்தை தலைநகராக்க் கொண்டு தக்கானத்தை ஆண்டவர். இவர் ஆண்ட பகுதி சாகித்திரி மலத் தொடருக்கும் கோதாவரி ஆற்றுக்கு இடையே அமைந்தது. வட்சகுல்மா கிளையினர் பௌத்த சமயத்தை ஆதரித்தனர். அஜந்தா பௌத்த குகைக் கோயில்களை எழுப்பினர்.

### வீழ்ச்சி
தண்டி எழுதிய  *தசகுமார சரித்திரம்*  எனும் காவியத்தின்படி, வாகாடக குலத்தின் ஹரிசேனரின் மகன் அரச நீதியை மறந்து நாட்டை மறந்திருந்ததால், மக்களும் நீதிநெறிகளின்றி வாழ்ந்தனர். இவ்வாய்ப்பினை நன்கு பயன்படுத்தி வடக்கு கன்னட நாட்டு அரசர், தக்கான வாகாடகப் பேரரசை வீழ்த்தியதாக அறியப்படுகிறது. 

## மேற்கோள்கள்

## அடிக்குறிப்புகள்

* *The Vākātaka-Gupta Age: Circa 200-550 A.D.*, by Ramesh Chandra Majumdar, Anant Sadashiv Altekar.Published by Motilal Banarsidass Publ., 1986. .

## வெளி இணைப்புகள்
*  History of Maharashtra 
* Vakataka Rule In Telangana 
* Online Excerpts of ''The Vākātaka-Gupta Age: Circa 200-550 A.D.''

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:தெலங்காணா வரலாறு
பகுப்பு:மகாராட்டிர வரலாறு
நிக்கல்(II) அசிட்டேட்டு

**நிக்கல்(II) அசிட்டேட்டு** *(Nickel(II) acetate)* என்பது Ni(CH3CO2)2(H2O)n என்ற  மூலக்கூற்று வாய்ப்பாடு  அமைப்பைக் கொண்ட ஒரு வேதிச் சேர்மம் ஆகும். பச்சை நிற நான்கு நீரேற்று பொதுவாகக்  காணப்படுகிறது. மின்முலாம் பூசுவதற்கு இச்சேர்மம் பயன்படுத்தப்படுகிறது.
 
## தயாரிப்பு மற்றும் அமைப்பு

நிக்கல் அல்லது நிக்கல் கார்பனேட்டுடன் அசிட்டிக் அமிலம் சேர்த்து சூடுபடுத்துவதால் நிக்கல்(II) அசிட்டேட்டு தோன்றுகிறது. 
:NiCO3 +  2 CH3CO2H   + 3 H2O →   Ni(CH3CO2)2(H2O)4  +  CO2

எக்சு கதிர் படிகவுருவியல் முடிவுகள், பச்சை நிற நான்குநீரேற்று எண்முக படிக அமைப்பை ஏற்றுள்ளதாக தெரிவிக்கின்றன. நடுவிலுள்ள  நிக்கல் மையங்கள் நான்கு தண்ணீர் மூலக்கூறுகள் மற்றும் இரண்டு அசிட்டேட்டு ஈந்தனைவிகளுடன் ஒருங்கிணைவு கொண்டுள்ளனவெற்றிடத்தில்  அசிட்டிக் நீரிலி சேர்த்துஅல்லது சூடுபடுத்துவதால் இது நீர்நீக்கம் செய்யப்படுகிறது. 

## பாதுகாப்பு
நிக்கல் சேர்மங்கள் புற்று நோயாக்கிகள் மற்றும் தோலில் எரிச்சலை உண்டாக்கும் தன்மை கொண்டவையாகும்.

## மேற்கோள்கள்

பகுப்பு:நிக்கல் சேர்மங்கள்
பகுப்பு:அசிட்டேட்டுகள்
லக்னோ மெயில்

**லக்னோ மெயில்** என்னும் விரைவுவண்டியை இந்திய இரயில்வே இயக்குகிறது. இந்த வண்டி இலக்னோவில் இருந்து கிளம்பி புது தில்லியை சென்றடையும். பின்னர், மீண்டும் லக்னோவுக்கே திரும்பும்.

## வழித்தடங்கள்
**12229 லக்னோ [[சார்பாக் தொடருந்து நிலையம்]] - [[புது தில்லி தொடருந்து நிலையம்|புது தில்லி]]


**12230 புது தில்லி - லக்னோ சார்பாக் தொடருந்து நிலையம்

## சான்றுகள்

பகுப்பு:இந்திய விரைவுவண்டிகள்
பண்பொழி திரௌபதி அம்மன் கோயில்

**பண்பொழி திரௌபதி அம்மன் கோயில்** என்பது தமிழ்நாட்டில் தென்காசி மாவட்டத்தில் தென்காசி வட்டத்தில், செங்கோட்டை நகரிலிருந்து வடக்கு திசையில் ஐந்து கிலோமீட்டர் தொலைவில் பண்பொழி (பைம்பொழில்) என்ற கிராமத்தில் உள்ளது.

## வரலாறு
thumb|300px|சேனைத் தலைவர் கோமரத்தார்கள் சமுதாய நலக்கூடம்
மகாபாரத கதை மாந்தர்களில், பாண்டுவின் மைந்தர்களில் முதலாமரான தர்மருக்கும் ஐவர்களின் பத்தினியாம் பாஞ்சாலி (எ) திரௌபதிக்கும் கோவில் கட்டி வணங்கி வருகின்றனர், சேனைத் தலைவர் கோமரத்தார்கள் என்ற பிரிவினர்.

## சமத்துவக் கோவில்
thumb|வலது|300px|முகமதியர் சமாதி

தர்மர் சமேத திரௌபதி அம்மன் கோயிலின் வெளிப்பிரகாரத்தில் கிழக்குப்பக்கத்தில் முகமதியரின் சமாதி ஒன்றும் உள்ளது. வெளிப்பிரகாரத்தில் கோவிலைச் சுற்றிவரும் பக்தர்கள் இந்த முகமதியரின் சமாதியையும் சுற்றி வணங்கி வருகின்றனர்.

## ஆதாரங்கள்


## வெளி இணைப்புகள்

பகுப்பு:தென்காசி மாவட்டத்திலுள்ள அம்மன் கோயில்கள்
1927 கேஎல்எம் போக்கர் எப்.VIII விபத்து

**1927 கேஎல்எம் போக்கர் எப்.VIII விபத்து ** *(1927 KLM Fokker F.VIII crash)* 1927 ஆம் ஆண்டு,  ஆகத்து 22 ஆம் திகதியில் நிகழ்ந்த விமான விபத்து.  கேஎல்எம் போக்கர் எப்.VIII வானூர்தி, வால்பகுதியில் பழுது அல்லது கட்டமைப்புத் தோல்வியின் காரணமாக இங்கிலாந்தின் கென்ட், கீழ்நதி என்ற பகுதியில் விபத்துக்குள்ளானதில் ஒருவர் கொல்லப்பட்டார், 8 பேர் பேர் படுகாயங்களோடும், 2 பேர் சிறுகாயத்துடன் உயிர்தப்பினர்.

## வானூர்தி
விபத்துக்குள்ளான இந்த வானூர்தி  போக்கர் F.VIII H-NADU, c/n 4993 ஆகும். இந்த வானூர்தி  1926 இல் தயாரிக்கப்பட்டது மற்றும் 1927  சூன் 24  அன்று KLM உடன் சேவையில் நுழைந்தது கூறப்படுகிறது.

## மேற்கோள்கள்

## உப இணைப்புகள்
*வானூர்தி விபத்தின் படிமம் I
*வானூர்தி விபத்தின் படிமம் II

பகுப்பு:1927 இல் வானூர்தி விபத்துகளும் நிகழ்வுகளும்
கவுதமி விரைவுவண்டி

**கவுதமி விரைவுவண்டி**, இந்திய இரயில்வேயினால் இயக்கப்படுகிறது. இது காக்கிநாடா துறைமுகத்தில் இருந்து செகந்திராபாத் வரை சென்று திரும்பும்.

## வழித்தடம்
இந்த விரைவுவண்டி நின்று செல்லும் தொடர்வண்டி நிலையங்கள்.
*காக்கிநாடா துறைமுகம்
*காக்கிநாடா டவுன்
*சமல்கோட்
*ராஜமுந்திரி
*நிடதவோலு
*ஏலூர்
*விஜயவாடா சந்திப்பு
*கம்மம்
*டோர்னக்கல்லு
*வரங்கல்
*காசீப்பேட்டை
*செகந்திராபாத்

## சான்றுகள்

பகுப்பு:இந்திய விரைவுவண்டிகள்
புத்தூர், யாழ்ப்பாணம்

:புத்தூர் என்ற பெயரில் உள்ள பிற ஊர்களைப் பற்றி அறிய, புத்தூர் என்ற பக்கத்தைப் பார்க்கவும்.

**புத்தூர்**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். யாழ்ப்பாணம் - பருத்தித்துறை வீதியில் சிறுப்பிட்டிக்கும், ஆவரங்காலுக்கும் இடையில் இவ்வூர் அமைந்துள்ளது. பருத்தித்துறை வீதி வழியாக யாழ்ப்பாணத்திலிருந்து ஏறத்தாழ 15 கி.மீ. தொலைவிலும், பருத்தித்துறையில் இருந்து 18.5 கி.மீ. தொலைவிலும் இது உள்ளது. சிறுப்பிட்டி, நவக்கிரி, ஆவரங்கால், வாதரவத்தை ஆகிய ஊர்கள் புத்தூரைச் சுற்றி அமைந்துள்ளன.

## குறிச்சிகள்
இவற்றுள் சில:
* காளியானை (புத்தூர் கிழக்கு)
* கலைமதி (புத்தூர் மேற்கு)
* ஏரந்தனை (புத்தூர் வடக்கு)
* புத்தகலட்டி
* அந்தரானை

## நிறுவனங்கள்
### பாடசாலைகள்
புத்தூரில் நான்கு பாடசாலைகள் உள்ளன:
* புத்தூர் சோமாஸ்கந்தக் கல்லூரி
* புத்தூர் இந்து ஆரம்பப் பாடசாலை
* புத்தூர் மெதடிஸ்த மிசன் தமிழ்க் கலவன் பாடசாலை
* புத்தகலட்டி ஸ்ரீ விஸ்ணு வித்தியாலயம்
* சிறீ பஞ்சசீல வித்தியாலயம்

இவற்றுள் பெரியது புத்தூர் சோமாஸ்கந்தா கல்லூரி ஆகும்.

### ஆலயங்கள்
* புத்தூர் மேற்கு விஸ்வநாத சுவாமி ஆலயம் (புத்தூர் சிவன் கோவில்)
* புத்தூர் மேற்கு கலைமதி கண்ணகி அம்மன் ஆலயம்
* புத்தூர் காளி அம்மன் கோவில் (புத்தூர் கிழக்கு)
* புத்தூர் கிழக்கு தேரம்பிள்ளை சித்திவிநாயகர் ஆலயம்
* புத்தூர் கிழக்கு குருநாதசுவாமி ஆலயம்
* புத்தூர் வராகி அம்மன் ஆலயம் (புத்தூர் மேற்கு)
* புத்தூர் மேற்கு கலைமதி ஆலடி முருகன் ஆலயம்
* புத்தூர் வடக்கு வேம்பாப்புலம் ஞானவைரவர் ஆலயம்
* புத்தூர் கிழக்கு பெரியதம்பிரான் கோயில்
* புத்தூர் வடக்கு மஞ்சள் உனா ஞானவைரவர் ஆலயம்
* புத்தூர் கிழக்கு கருகப்பை ஜெகதாம்பிகை சமேத வேதபுரீஸ்வரர் தேவஸ்தானம்
* புத்தூர் கிழக்கு ஞானவைரவர் ஆலயம் (காளியானை)
* புத்தூர் கிழக்கு தல்லுடை கன்னியர் வைரவர் ஆலயம்
* புத்தூர் காரைக்கூடல் வைரவர் ஆலயம்
* புத்தூர் மணற்பகுதி ஸ்ரீ புவனேஸ்வரி அம்பாள் ஆலயம்
* புத்தூர் புனித லூக்கா தேவாலயம்

## புத்தூரைச் சேர்ந்தவர்கள்
* புதுவை இரத்தினதுரை, கவிஞர்
* புதுவை அன்பன், நாடகக் கலைஞர், பாடலாசிரியர்
* கனகாம்பாள் சதாசிவம், மெல்லிசைப் பாடகி

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
சியால்தஹ் - பலியா விரைவுவண்டி

**சியால்தஹ் - பலியா விரைவுவண்டி**, இந்திய இரயில்வேயினால் இயக்கப்படுகிறது. இது சியல்தஹில் இருந்து கிளம்பி, பலியா வரை சென்று திரும்பும்.

## வழித்தடம்
இந்த தொடர்வண்டி நின்று செல்லும் நிலையங்கள்.
*சியல்தஹ்
*பர்தமான் சந்திப்பு
*துர்காபூர்
*ஆசான்சோல் சந்திப்பு
*சித்தரஞ்சன்
*மதுபூர் சந்திப்பு
*ஜசிடீஹ் சந்திப்பு
*ஜாஜா
*கியுல் சந்திப்பு
*பரவுனி சந்திப்பு
*ஹாஜிப்பூர் சந்திப்பு
*சோன்பூர் சந்திப்பு
*சப்ரா
*பலியா

## சான்றுகள்

பகுப்பு:இந்திய விரைவுவண்டிகள்
சீயோ ஜிஹே

**சீயோ ஜிஹே** () (பிறப்பு: ஆகஸ்ட் 24, 1984) ஒரு தென் கொரிய நாட்டு நடிகை ஆவார். இவர் 2003ஆம் ஆண்டு முதல் ஐஸ் கேர்ள், ஐ லவ் யூ, 49 டேஸ், பஞ்ச் போன்ற தொலைக்காட்சி தொடர்களில் நடித்துள்ளார்.

## வெளி இணைப்புகள்
* 
* Seo Ji-hye  at Jump Entertainment (former agency)
* 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
யுங் இல்-வூ

**யுங் இல்-வூ** () (பிறப்பு: 9 செப்டம்பர் 1987) ஒரு தென் கொரியா நாட்டு நடிகர் ஆவார். இவர் 2006ஆம் ஆண்டு முதல் த ரிட்டன் ஒப் இல்ஜிமே, 49 டேஸ், பிலோவேர் பாய் ராமன் ஷாப், கோல்டன் ரெயின்போ போன்ற தொலைக்காட்சி தொடர்களில் நடித்ததன் மூலம் பரிசியமான நடிகர் ஆனார்.

## மேற்கோள்கள்

## வெளி இணைப்புகள்
* Jung Il-woo official website
* 
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
கூலம்பளவியல்

*கூலம்பளவியல்*'  என்பது ஒரு  மின் பகுப்பாய்வு முறைகள் சார்ந்த பல நுட்பங்களின் தொகுப்புக்கு வழங்கும் பெயராகும். இம்முறையில் மின்னாற்பகுப்பு வினையின்போது நுகர்ந்த அல்லது உருவாக்கப்பட்ட, கூலம்பலகில் அளக்கப்பட்ட, மின்சாரத்தைக் கொண்டு வினையின்போது கடத்தப்பட்ட வினைபடு பொருளின் பொருண்மை அளக்கப்படுகிறது.  சார்லசு-அகஸ்டின் டெ கூலும் அவர்களின் நினைவாக இவ்வியல் பெயரிடப்பட்டுள்ளது.

கூலம்பளத்தல் நுட்பங்களில் இரண்டு முறைகள் உள்ளன.  அவை நிலைமின்னிலைக் கூலம்பளவியல், நிலைமின்னோட்டக் கூலம்பளவியல் என்பனவாகும். *நிலைமின்னிலைக் கூலம்பளவியல் * வினையின்போது ஒரு மின்னிலை நிலைப்படுத்தியைப் பயன்படுத்தி மின்னிலை மாறாமல் பார்த்துக்கொள்கிறது. *நிலைமின்னோட்டக் கூலம்பளவியல் *, வினையின்போது ஒரு மின்னோட்ட நிலைப்படுத்தியைப் பயன்படுத்தி மின்னோட்ட்த்தை மாறாமல் பார்த்துக்கொள்கிறது.

## நிலைமின்னிலைக் கூலம்பளவியல்

## நிலைமின்னோட்ட கூலம்பளவியல்

## பயன்பாடுகள்

### கார்ல் ஃபிழ்சர் வினை

### படலத் தடிப்பைக் கண்டறிதல்

## கூலம்பளவிகள்

### மின்னனியல் கூலம்பளவி
மின்னனியல் கூலம்பளவி "தொகுப்பி"- வகைச் சுற்றமைப்பில் இயக்கமுறை மிகைப்பியைப் பயன்படுத்திப் பெறப்படுகிறது. The current passed through the resistor **R1**எனும் தடையத்தில் பாயும் மின்னோட்டம் அதில் மின்னிலை வீழ்ச்சியை ஏற்படுத்துகிறது. இவ்வீழ்ச்சி  கொண்மித் தட்டில் அமைந்த இயக்கமுறை மிகைப்பியால்  தொகுக்கப்படுகிறது;  மின்னோட்டம் உயர, மின்னிலை வீழ்ச்சியும் கூடும்.  மின்னோட்டம் நிலையாக இருக்கவேண்டிய தேவையேதும் இல்லை.  இத்திட்டத்தில் *V*out  மதிப்பு,  (*i***t*) எனும் கடந்த கூலம்பளவுக்கு நேர்விகித்த்தில் அமையும்.  தகுந்த *R*1 மதிப்பைத் தேர்வு செய்து கூலம்பளவியின் உணர்மை அல்லது உணர்திறனை (sensitivity) மாற்றலாம்.

### மின்வேதிக் கூலம்பளவிகள்

மின்வேதி வினையைப் பொறுத்து கீழுள்ள மூவகைக் கூலம்பளவிகள் உள்ளன:
* செம்பு வோல்டாமானி
* இதள் (பாதரச) கூலம்பளவி
* ஃஓப்மன் வோல்டாமானி

"வோல்டாமானி" என்பது  "கூலம்பளவி" யின் இணைபெயராகும்..

## மேற்கோள்கள்

## நூல்தொகை

*

## வெளி இணைப்புகள்

*IUPAC Gold Book:  coulometric detection method
*Coulometry at the University of Akron 

பகுப்பு:மின்பகுப்பாய்வு முறைகள்
வோல்டா அளவியல்

right|400px|thumb|'''நேரியல்பு மின்னிலை வீச்சு'''

[right|400px|thumb|'''[நேர்மின்முனை உரிப்பு வோல்டா அளவியல் முறையில் காலஞ் சார்ந்த மின்னிலை வரை**]]

**வோல்டா அளவியல் (Voltammetry)**  எனும் பிரிவு பகுப்பாய்வு வேதியியலில் பயன்படும் [[மின்பகுப்பாய்வு முறைகள்]] சார்ந்த நுட்பங்களின் தொகுப்புக்கு வழங்கும் பெயராகும்.. இது பல்வேறு தொழிலக செயல்முறைகளில் பயன்படுகிறது.  வோல்டா அளவியலில் மின்னிலையை மாற்றி அப்போது மாறும் மின்னோட்டத்தை அளந்து அதில் இருந்து ஒரு [[பகுளி|பகுபொருள்]] சார்ந்த பொருண்மை அளவு கண்டுபிடிக்கப்படுகிறது.

==மூன்று மின்முனைகள் அமைப்பு==

[[படிமம்:Three electrode setup.png|thumb|left|மும்மின்முனை அமைப்பு: (1) வினை மின்முனை; (2) துணை மின்முனை; (3) தரவு மின்முனை]]

== வோல்டாமானியியல் வகைகள் ==

== வரலாறு ==

==பயன்பாடுகள்==

**வோல்ட்டா அளவியல் உணரிகள்**

**உயிரக (ஆக்சிஜன்) மின்முனை'''

## மேலும் காண்க
* மின் பகுப்பாய்வு முறைகள்
* வட்டிப்பு வோல்டா அளவியல்
* வினை மின்முனை
* தரவு மின்முனை
* துணை மின்முனை
* முனைய வரைவியல்

## மேற்கோள்கள்

## மேலும் படிக்க
* 
* 
* 

## வெளி இணைப்புகள்
* http://www.drhuang.com/science/chemistry/electrochemistry/polar.doc.htm
* http://new.ametek.com/content-manager/files/PAR/App%20Note%20E-4%20-%20Electrochemical%20Analysis%20Techniques1.pdf 
* http://www.prenhall.com/settle/chapters/ch37.pdf

பகுப்பு:மின்பகுப்பாய்வு முறைகள்
ஒட்டகப்புலம்

**ஒட்டகப்புலம்**, இலங்கையின் யாழ்ப்பாண மாவட்டத்தில், வலிகாமம் வடக்கு பிரதேச செயலாளர் பிரிவில் அமைந்துள்ள ஒரு சிறிய ஊர். இது வல்லை-தெல்லிப்பழை-அராலி வீதியின் இருபுறமும், வசாவிளானுக்கும், அச்சுவேலிக்கும் இடையில் உள்ளது. எலும்பு முறிவு தொடர்பான உள்ளூர் மருத்துவத்துக்கு யாழ்ப்பாணக் குடாநாட்டில் பெயர் பெற்ற இவ்வூரின் மக்களில் மிகப் பெரும்பாலானோர் ரோமன் கத்தோலிக்கர் ஆவர்.

## வரலாறு
இந்த ஊர் ஏறத்தாழ 500 ஆண்டுகளுக்கு முன் உருவானதாகத் தெரிகிறது. வசாவிளான் கோயிற்பற்றைச் சேர்ந்த வடமூலை என்னும் ஊரில் இருந்து வந்த சில குடும்பங்கள் இபகுதியில் முதன் முதலாகக் குடியேறி இந்தக் குடியேற்றத்தை உருவாக்கின. காலப்போக்கில் இது வளர்ந்து 1980களில் ஏறத்தாழ 125 குடும்பங்களைக் கொண்ட ஒரு ஊராக இருந்தது. 2009 வரை இலங்கையில் இடம்பெற்ற உள்நாட்டுப் போரினால் இவ்வூரும் பெருமளவில் பாதிக்கப்பட்டது. 1990ல் பலாலி இராணுவ முகாமைச் சுற்றியிருந்த பகுதிகளை அரசாங்கப் படைகள் கைப்பற்றி உயர் பாதுகாப்பு வலயத்தை உருவாக்கியபோது ஒட்டகப்புலமும் அதற்குள் அடங்கியது. மக்கள் அங்கிருந்து வெளியேற வேண்டியதாயிற்று.

## நிறுவனங்கள்
இவ்வூரில் அமல உற்பவ மாதா தேவாலயம் பெயர்பெற்றது. போர்க் காலத்தில் பெரும் சேதத்துக்கு உள்ளான இது, 2010ல் திருத்தப்பட்டது. மக்களுடைய நிலங்கள் திருப்பிக் கொடுக்கப்படாவிட்டாலும், இத்தேவாலயம் மக்களுடைய பயன்பாட்டுக்காகத் திறக்கப்பட்டுள்ளது.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
காற்றைக் கையாளும் இயந்திரம்

**காற்று கையாளும் இயந்திரம்**, அல்லது **காற்றைக் கையாளும் அலகு** பெரும்பாலும்(AHU - Air Handling Unit) என சுருக்கமாக ஆங்கிலத்தில் அறியப்படும், இந்த இயந்திரமானது காற்றினை வெப்பமூட்டும், ஈரப்படுத்தும், கட்டுப்படுத்தும் (HVAC) சாதனமாகும். 

இந்த இயந்திரமானது பொதுவாக ஒரு காற்றூதி, வெப்பமூட்டும் அல்லது ஈரப்படுத்தும் உறுப்புகள், வடிகட்டி சட்டங்கள் அல்லது அறைகள், ஒலிகுறைப்பிகள், அதிர்வுதாங்கி போன்றவற்றை உள்ளடக்கி பெரிய உலோகப் பெட்டியில் இருக்கும். காற்றைக் கையாளும் இயந்திரங்கள் பதப்படுத்தப்பட்ட காற்றினை ஒரு வெளியேற்றும்குழல் (Discharge Duct) வழியாக  கட்டிடத்திற்கு விநியோகிக்கிறது, பின்பு அந்தக்காற்று மற்றொரு குழல் (Admit Duct) வழியாகவே காற்றுக் கையாளும் இயந்திரத்திற்கே திரும்புகிறது. சிலநேரங்களில்  *காகைஅலகிலிருந்து(AHU)* காற்று நேரடியாக வெளியேற்றப்படும் மற்றும் உள்வாங்கப்படும்.

## சான்றுகள்

பகுப்பு:இயந்திரவியல்
அக்ரிலிக் அமிலம்

**அக்ரிலிக் அமிலம்** (*Acrylic acid*) என்பது  CH2=CHCO2H என்ற மூலக்கூற்று வாய்ப்பாடு கொண்ட ஒரு  கரிம வேதியியல்  சேர்மமாகும். மிகவும் எளிமையான நிறைவுறாத கார்பக்சிலிக் அமிலமான  இச்சேர்மத்தின் ஐயுபிஏசி பெயர் புரொப்-2-ஈனாயிக் அமிலம் என்பதாகும். இச்சேர்மத்தில் வைனைல் தொகுதியானது  கார்பாக்சிலிக் அமில நுனியில் நேரடியாகச் சேர்ந்துள்ளது. இதுவொரு நிறமற்ற நெடியற்ற நீர்மம் ஆகும்.	அக்ரிலிக் அமிலம் நீர், ஆல்ககால், ஈதர் மற்றும்  குளோரோஃபார்ம் முதலியவற்றில் எளிதில் கரையக்கூடியது ஆகும். ஒவ்வொரு ஆண்டும் ஆயிரம் கிலோடன்களுக்கு மேல் இது உற்பத்தி செய்யப்படுகிறது.
 
## தயாரிப்பு

எத்திலீன் மற்றும் பெட்ரோல் தயாரிக்கும் போது உடன்விளைபொருளாகத் தோன்றும்  புரொப்பிலீனை  வளிம நிலையில் ஆக்சிசனேற்றி  முதலில் அக்ரோலின் என்ற பொருளைப் பெறவேண்டும். பின்னர் இதனை 300 0 செல்சியசு வெப்பநிலையில் மாலிப்டினம்-வனேடியம்  கலவை முன்னிலையில் ஆக்சிசனேற்றம் செய்து  அக்ரிலிக் அமிலம் தயாரிக்கலாம்.

:CH2=CHCH3  +  1.5 O2   →  CH2=CHCO2H  +  H2O

அக்ரிலிக் அமிலமும் அதன் எசுத்தர்களும் வணிக ரீதியாக முக்கியத்துவம் கொண்டவை என்பதால் பல்வேறு தயாரிப்பு முறைகள் பின்பற்றப்பட்டன. ஆனால், நாளடைவில் சுற்றுச்சூழல் மற்றும் பொருளாதார காரணங்களை முன்னிட்டு பெரும்பாலான முறைகள் தடைசெய்யப்பட்டுவிட்டன. முற்காலத்தில் அசிட்டிலீனை ஐதரோ கார்பாக்சிலேற்றம் செய்து  அக்ரிலிக் அமிலம் தயாரித்தனர். 
:HCCH  +  CO  +  H2O   →  CH2=CHCO2H

இவ்வினையில்  அசிட்டிலீன், கார்பன் ஓராக்சைடு, நீர் ஆகிய மூன்றையும் சேர்த்து நிக்கல் வினையூக்கியின் முன்னிலையில்  உயர் அழுத்தத்தில் இவை வினைப்படுத்தப்பட்டன. புரொப்பீனை அமோனியாக்சிசனேற்றம் செய்யும் பொழுது  உண்டாகும்  அக்ரிலோநைட்ரிலை நீராற்பகுப்பு செய்தும் அக்ரிலிக் அமிலம் தயாரிக்கலாம். அமோனியம் வழிப்பொருட்களும் உடன் விளைவதால் இம்முறை நிறுத்தப்பட்டது. எத்தனோன் மற்றும் எத்திலீன் சயனோவைதரின் 
கொண்டு தயாரிக்கும் முறைகளும் தடை செய்யப்பட்டன. 
டௌ இரசாயன நிறுவனம்  மற்றும் அவர்களின் பங்குதாரர்களான ஓபிஎக்சு உயிர்தொழில்நுட்பவியல் நிறுவனத்தார் இணைந்து சர்க்கரையை நொதித்தலுக்கு உட்படுத்தி அக்ரிலிக் அமிலம் தயாரிப்பதற்கான முன்னோடியான  ஐதராக்சிபுரொப்பியானிக் அமிலம்  தயாரிக்கும் முயற்சியில் ஈடுபட்டுள்ளனர். இதன் மூலம் பசுமைக்குடில் வாயு விளைவுகளைக் குறைக்கலாம் என்று நம்பப்படுகிறது

## வினைகள் மற்றும் பயன்கள்

அக்ரிலிக் அமிலம், கார்பாக்சிலிக் அமிலத்துடன் வினைபுரிகிறது. ஆல்ககாலுடன் வினைபுரியும் பொழுது தொடர்புடைய  எசுத்தர்களை உருவாக்குகிறது. எசுத்தர்கள் மற்றும் அக்ரிலிக் அமிலத்தின் உப்புகள் பொதுவாக அக்ரிலேட்டுகள் (புரொப்பியனேட்டுகள்) எனப்படுகின்றன. மெத்தில், பியூட்டைல், ஈத்தைல் மற்றும் 2-எத்திலெக்சில்-அக்ரிலேட்டு என்பவை மிகப்பொதுவான ஆல்கைல் எசுத்தர்களாகும்.
அக்ரிலிக் அமிலம் மற்றும் அதனுடைய எசுத்தர்கள் தமக்குள் இணைந்து (பல்லக்ரிலிக் அமிலமாக மாறும் வினை) அல்லது அவற்றின் ஒருபடி சேர்மங்களுடன் (அக்ரிலமைடுகள், அக்ரிலோநைட்ரைல், வைனைல் சிடைரின் மற்றும் பியூட்டாடையீன்) அவற்றின்  இரட்டைப் பிணைப்புகளில் வினைபுரிந்து ஓரின ஒருபடிகள் அல்லது இணை பலபடிகளை உருவாக்குகின்றன. இவை பல்வேறு நெகிழிகள் தயாரிப்பில் பயன்படுகின்றன.

## பாதுகாப்பு
அக்ரிலிக் அமிலம் தோலை எரிக்கும் தன்மை கொண்டதும் எரிச்சலுடையதும் சுவாசித்தால் நச்சுத்தன்மை உடையதும் ஆகும்.

## மேற்கோள்கள்

## வெளி இணைப்புகள்

* National Pollutant Inventory: Acrylic acid
*CDC - NIOSH Pocket Guide to Chemical Hazards - Acrylic acid

பகுப்பு:ஒற்றைப்படிகள்
பகுப்பு:வினைல் சேர்மங்கள்
பகுப்பு:அபாயகரமான காற்று மாசுகள்
எரியும் பூந்தோட்டம் (நூல்)

**எரியும் பூந்தோட்டம்** என்னும் புதினம், சாகித்திய அகாதெமி விருது பெற்ற **காலுதுன்ன பூலதோட** என்னும் தெலுங்கு நூலின் தமிழ் மொழிபெயர்ப்பு ஆகும். மூலநூலின் ஆசிரியர் **சலீம்**. இப்புதினத்தைத் தமிழில் மொழிபெயர்த்துள்ளவர் **சாந்தாதத்**.  ஒருவர் தடம்மாறிச் செய்த தவறொன்றின் விளைவாகத் அவர்தம் தனிவாழ்விலும் குடும்பவாழ்விலும் ஏற்படும் சிக்கல்களையும் மனக்குழப்பங்களையும் பேசுகிறது இப்புதினம். வேறொருவர் செய்த தவறுக்குப் பலியாகும் ஒருவரின் வலியும் அவலமும் இதில் பதிவு செய்யப்பட்டுள்ளன. எயிட்சு நோய் குறித்தும், அந்நோய்க்கு ஆளானவர்கள் மீதான சமூகத்தின் தாக்குதல்கள், வன்மங்கள், அச்சங்கள், ஐயங்கள் குறித்தும் ஆழமான ஆய்வொன்றை முன்வைக்கும் இப்புதினம், அந்நோய் குறித்த புரிதலின்மையால் ஏற்படும் விளைவுகளை விளக்கி அதனைப் புரிந்துகொள்ள வேண்டியதன் தேவையை வலியுறுத்துகிறது. மேலும், சமூகத்தால் விலக்கப்பட்டு, வெறுக்கப்பட்டு, துரத்தப்பட்டு, மன உளைச்சலுக்கு ஆளாகி வாழ்கின்ற மக்களின் அவலநிலையையும் அத்தகைய தாக்குதல்களுக்கு எதிராகப் போராடி வெற்றிபெற மேற்கொள்ள வேண்டிய வழிகளையும் வாய்ப்புகளையும் அடையாளங்காட்டுகிறது. 

## கதை

## கதைமாந்தர்கள்

## மேற்கோள்


பகுப்பு:தமிழ்ப் புதினங்கள்
பகுப்பு: தெலுங்கு புதினங்கள்
பகுப்பு:தெலுங்கு - தமிழ் மொழிபெயர்ப்பு
மின்பகுப்பாய்வு முறைகள்

*மின்பகுப்பாய்வு முறைகள*' என்பவை பகுப்பாய்வு வேதியியல் நுட்பங்களின் தொகுப்பாகும். இவை மின்வேதிக் கலத்தில் உள்ள பகுளியின் பொருண்மையைக் கலத்தின் [மின்னிலை (வோல்ட்கள்) அல்லது மின்னோட்டம் (ஆம்பியர்கள்) அல்லது இரண்டையும் அளந்து கண்டறியும் முறைகளாகும்.  இம்முறைகளைப் பலவகைகளாக கலத்தின் எந்த கூறுபாடு அளந்து கட்டுபடுத்தப்படுகிறது என்பதைப் பொறுத்து பிரிக்கலாம்.  மூன்று முதன்மையான வகைகளாவன மின்னிலை அளவியல் (இதில் மின்முனைகளின் மின்னிலை வேறுபாடு அளக்கப்படுகிறது.), கூலம்பளவியல் (இதில் குறிப்பிட்ட நேரத்தில் பாயும் கல மின்னோட்டம் அளக்கப்படுகிறது), வோல்ட்டா அளவியல் (கல மின்னிலையை மாற்றியபடி மின்னோட்டம் இதில் அளக்கப்படுகிறதுl என்பனவாகும்).

## மேற்கோள்கள்

## நூல்தொகை

*
*
*
*
*

*http://virginia.academia.edu/BankimSanghavi
லெஷ்மேனியாசிஸ்

**லெஷ்மேனியாசிஸ்** (*Leishmaniasis*) அல்லது **லெஷ்மேனியோசிஸ்** என்பது ஒரு நோய்; இது ஏற்படக் காரணம் *[[லெஷ்மேனியா]]* என்ற பேரினத்தைச் சேர்ந்த ஓரணு ஒட்டுண்ணி ஆகும்.  சில குறிப்பிட்ட வகையான மண் ஈக்கள் கடிப்பதன் மூலம் இது பரவுகிறது. இந்த நோய் சருமத்தில், சளியில் அல்லது உள்ளுறுப்பில் என மூன்று முக்கிய வழிகளில் காணப்படலாம். சரும வடிவிலானது சருமப் புண்களாகக் காணப்படலாம்; சளி வடிவிலானது சருமம், வாய், மற்றும் மூக்கில் தோன்றும் புண்களாகக் காணப்படலாம்;  உள்ளுறுப்பு வடிவிலானது சருமப் புண்களாகத் தொடங்கி பின்னர் காய்ச்சல், குறைந்தளவு சிகப்பு இரத்த அணுக்கள் மற்றும் விரிவடைந்த மண்ணீரல், விரிவடைந்த கல்லீரலாக மாறலாம்.

மனிதர்களில் தோன்றும் தொற்றுகள் 20க்கும் மேற்பட்ட *லெஷ்மேனியா* இனத்தினால் ஏற்படுகிறது. இதற்கான எச்சரிக்கைக் காரணிகளாகப் பின்வருவனவற்றை கூறலாம்: ஏழ்மை, ஊட்டச்சத்து இன்மை, காடுகளை அழித்தல், மற்றும் நகரமயமாக்கல்.  மேற்கூறிய மூன்று வகை நோய்களையும்  மைக்ரோஸ்கோப் வழியே இந்த ஒட்டுணிகளைக் காண்பதன் மூலம் கண்டறியப்படலாம். மேலும், உள்ளுறுப்பு நோயானது இரத்தப் பரிசோதனைகள் மூலம் கண்டறியப்படலாம்.

பூச்சிக்கொல்லி அடிக்கப்பட்ட வலைகளின் கீழ் தூங்குவதன் மூலம் லெஷ்மேனியாசிஸ் ஓரளவு தடுக்கப்படலாம். மண் ஈக்களைக் கொல்ல பூச்சிக்கொல்லிகளை அடித்தல், மற்றும் இந்நோய் மேலும் பரவுவதைத் தடுக்க இந்நோய் கண்டவர்களுக்கு ஆரம்பக் கட்டத்திலேயே சிகிச்சை அளித்தல் போன்றவை வேறு வழிமுறைகளாகும். இந்நோய் எவ்விடத்திலிருந்து ஏற்பட்டது, "லெஷ்மேனியா"வின் இனம், மற்றும் தொற்றின் வகை ஆகியவற்றைப் பொறுத்து இதற்கான சிகிச்சை நிர்ணயிக்கப்படுகிறது. உள்ளுறுப்பு வகை நோய்க்கான சில சாத்தியமான மருந்துகளாகப் பின்வருவனவற்றை கூறலாம்: (liposomal amphotericin B),  (pentavalent antimonials) மற்றும் (paromomycin) ஆகியவற்றின் கலவை, மற்றும் (miltefosine). சரும நோய்க்கு, பரமோமைசின் (paromomycin), (fluconazole), அல்லது (pentamidine) சிறந்ததாக இருக்கலாம்.

தற்போது சுமார் 98 நாடுகளில்சுமார் 12 மில்லியன் மக்களுக்கு தொற்று ஏற்பட்டுள்ளது.  ஒவ்வொரு வருடமும், சுமார் 2 மில்லியன் புதிய நோயாளிகள் கண்டறியப்படுகிறார்கள்;  20 முதல் 50 ஆயிரம் மரணங்கள் நிகழ்கின்றன. ஆசியா, ஆப்பிரிக்கா, தென் மற்றும் வட அமெரிக்கா, மற்றும் தென் ஐரோப்பாவில் உள்ள சுமார் 200&nbsp;மில்லியன் மக்கள், இந்நோய் பொதுவாக உள்ள பகுதிகளில் வாழ்கின்றனர். இந்நோய்க்கான சிகிச்சையில் உள்ள சில மருந்துகளில் உலக சுகாதார நிறுவனம் தள்ளுபடி பெற்றுள்ளது. இந்நோய் நாய்கள் மற்றும் கொறிக்கும் விலங்குகள் உட்பட வேறு பல விலங்குகளிலும் ஏற்படலாம்.

## மேற்சான்றுகள்

பகுப்பு:ஒட்டுண்ணி நோய்கள்
இசுட்ரோன்சியம் நைட்ரேட்டு

**இசுட்ரோன்சியம் நைட்ரேட்டு** *(Strontium nitrate)* என்பது Sr(NO3)2. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  நிறமற்ற இச்சேர்மம் சிவப்பு வண்னத்தை உருவாக்கும் வண்ணமூட்டியாகவும் ஆக்சிசனேற்றியாகவும்  பட்டாசுத் தொழிலில் உபயோகமாகிறது.

## தயாரிப்பு
இசுட்ரோன்சியம் கார்பனேட்டுடன் நைட்ரிக் அமிலம் வினைபுரிவதால்  இசுட்ரோன்சியம் நைட்ரேட்டு உருவாகிறது.
:2 HNO3  +  SrCO3  → Sr(NO3)2 + H<sub>2</sub>O + CO<sub>2</sub>

.

## பயன்கள்
பட்டாசுத் தொழில்நுட்பத்தில் அடர் சிவப்பு வண்ண ஒளியை உருவாக்க, பிற இசுட்ரோன்சியம் உப்புகளைப் போல இசுட்ரோன்சியம் நைட்ரேட்டு பயன்படுத்தப்படுகிறது. இதன் ஆக்சிசனேற்றும் பண்பு இத்தொழில்நுட்பத்திற்கு பெரிதும் பயனாகிறது. 
இசுட்ரோன்சியம் நைட்ரேட்டு தோல் அரிப்பு மற்றும்  எரிச்சலைக்  குறைப்பதற்கு  உதவுகிறது. கிளைக்காலிக் அமிலத்துடன் கலந்து பயன்படுத்தினால் தோல் அரிப்பை குறிப்பிட்ட அளவுக்குக் குறைக்கிறது. கிளைக்காலிக்  அமிலத்தைத் தனியாக பயன்படுத்துவதை விட இக்கலவை சற்று மேம்பட்ட உணர்வை அளிப்பதாக  அறியப்பட்டுள்ளது.

## உயிர் வேதியியல் பயன்
Ca2+ அயனியின் அயனி ஆரத்திற்குச் சமமான  ( முறையே  1.13 , 0.99 A)  ஈரிணைதிறன் அயனியான  Sr2+ அயனிகள் நரம்பியல் மருத்துவத்தில் கால்சியத்திற்கு இணையாகச் செயல்படுகின்றன என்பதால் இவை மின்னுடலியல் சோதனைகளில் பயன்படுத்தப்படுகின்றன.

## மேற்கோள்கள்


பகுப்பு:நைட்ரேட்டுகள்
பகுப்பு:இசுட்ரோன்சியம் சேர்மங்கள்
பகுப்பு:ஆக்சிசனேற்றிகள்
மேகத் தீவுகள்

**மேகத் தீவுகள்** (Sky island) என்பது பெரிய மலைகளின் உச்சிப் பகுதி மற்றும் கடலின் நடுவில் காணப்படும் தீவுகளின் நடுவில் அமைந்துள்ள மலைகளில் காணப்படும் இயற்கையின் தோற்றம் ஆகும். இங்குதான் பல அரிய வகைப்பறவைகள், விலங்குகள் வாழுகின்றன. இந்தியாவில் தமிழ் நாடு மாநிலத்தில் இந்த வகையான *மேகத் தீவுகள்*  நீலகிரி, கொடைக்கானல், மூணாறு போன்ற இடங்களில் காணப்படுகிறது.﻿ 
## மேற்கோள்கள்

பகுப்பு:புவியியல் தொடர்பான குறுங்கட்டுரைகள்
பகுப்பு:மலைகள்
பகுப்பு:இமயமலைத் தொடர்
சாலைஅகரம்

**சாலைஅகரம்** (*Salaiagaram*) இந்தியாவின் தென்மாநிலங்களுள் ஒன்றான தமிழ்நாட்டின், விழுப்புரம் மாவட்டத்தில் கோலியனூர் ஒன்றியத்தில் உள்ள சாலைஅகரம் ஊராட்சியிலுள்ள ஒரு சிற்றூர் ஆகும். இவ்வூர் விழுப்புரம்-பாண்டிச்சேரி தேசிய நெடுஞ்சாலைக்கு அருகில் அமைந்துள்ளது. சாலைக்கு வெகு அருகிலேயே இக்கிராமம் அமைந்திருப்பதால்தான் சாலைஅகரம் என்று அழைக்கப்படுகிறது.  அருகில் உள்ள தேவநாதசாமி நகர், இந்திரா நகர் ஆகிய பகுதிகளும் சாலைஅகரம் ஊராட்சிக்கு உட்பட்ட பகுதிகளே ஆகும்.

## கல்வி
இக்கிராமத்தில் ஊராட்சி ஒன்றிய நடுநிலைப்பள்ளியொன்று அமைந்துள்ளது.

## கோயில்கள்
சாலைஅகரத்தில் கெங்கையம்மன் கோவில், பிள்ளையார் கோவில், முருகன் கோவில், காளியம்மன் கோவில் ஆகிய கோவில்களில் ஆண்டுதோறும் திருவிழாக்கள் நடைபெறும். காளியம்மன் கோவில் அருகில் மிகப்பெரிய குளம் உள்ளது.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
1634

**1634** (**[[ரோம எண்ணுருக்கள்|MDCXXXIV]]**) ஞாயிற்றுக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* மார்ச் 1 - சிமலென்ஸ்க் என்ற இடத்தில் இடம்பெற்ற போரில் உருசியப் படைகளை போலந்து மன்னன் நான்காம் விளாதிசுலாவ் வாசா வெற்றி கொண்டார்.
* மார்ச் 25 - லெனார்து கால்வர்ட் இயேசு சபை மதப்பரப்புனர்களுடன் மேரிலாந்து வந்து சேர்ந்தார்.
* சூன் 14 - போலந்துக்கும் உருசியாவின் சாராட்சிக்கும் இடையில் ஒப்பந்தம் ஏற்பட்டது. சிமலென்ஸ்க் சண்டை முடிவுக்கு வந்தது.
* அக்டோபர் 11-12 - செருமனி, டென்மார்க்கில் இடம்பெற்ற வெள்ளப்பெருக்கில் 8,000 முதல் 12,000 பேர் வரையில் உயிரிழந்தனர்.
* குராசோ நகரம் டச்சுக் காரரினால் கைப்பற்றப்பட்டது.
* ஆங்கிலேயர் மலபார் கடற்கரைப் பகுதியில் உள்ள கொச்சியில் குடியேற்றத்தை ஆரம்பித்தனர்.
* பிரான்சிய அகாதமி அமைக்கப்பட்டது.

## பிறப்புகள்

## இறப்புகள்
* இரகுநாத நாயக்கர், நாயக்க மன்னர்

## மேற்கோள்கள்

## 1634 நாட்காட்டி
கரி ஆனந்தசங்கரி

**கரி ஆனந்தசங்கரி** (*Gary Anandasangaree*) என அழைக்கப்படும் **சத்தியசங்கரி ஆனந்தசங்கரி** கனடிய அரசியல்வாதியும், லிபரல் கட்சி உறுப்பினரும், மனித உரிமை வழக்கறிஞரும், கனடிய அமைச்சரும் ஆவார். இலங்கைத் தமிழரான இவர் 2015 அக்டோபர் 19 இல் நடைபெற்ற பொதுத் தேர்தலில் லிபரல் கட்சியின் சார்பில் இசுக்கார்பரோ-ரூச் பார்க் தொகுதியில் போட்டியிட்டு வெற்றி பெற்று முதற்தடவையாக நாடாளுமன்றம் சென்றார். 2023 சூலை 26 முதல் இவர் முடிக்குரியோர்-பூர்வகுடியினர் உறவுகளுக்கான அமைச்சராகவும், 2025 மார்ச் 14 முதல் நீதி அமைச்சராகவும், கனடிய சட்டமா அதிபராகவும் பணியாற்றி வருகிறார்.

கரி இலங்கையின் முன்னாள் நாடாளுமன்ற உறுப்பினரும்  தமிழர் விடுதலைக் கூட்டணியின் தலைவருமான வீ. ஆனந்தசங்கரியின் இரண்டாவது மகன் ஆவார். இலங்கையில் பிறந்த இவர் தனது 10வது அகவையில் 1983 இல் தனது தாயாருடன் கனடாவிற்குப் புலம்பெயர்ந்தார். ரொறன்ரோவில் உள்ள ஓஸ்குட் ஹால் சட்டப் பள்ளியில் சட்டம் பயின்று 2006 இல் பட்டம் பெற்றார். பின்னர் ரொறன்ரோவில் வழக்கறிஞராகப் பணியாற்றினார். கனடிய லிபரல் கட்சியில் இணைந்து அரசியலில் நுழைந்தார். புதிதாக உருவாக்கப்பட்ட இசுக்கார்பரோ-ரூச் பார்க் தொகுதியில் அக்கட்சியின் சார்பில் போட்டியிட்டு அவரை எதிர்த்து போட்டியிட்ட பழைமைவாதக் கட்சியின் வேட்பாளரைத் தோற்கடித்து நாடாளுமன்றம் சென்றார்.

## குடும்பம்
கரி ஆனந்தசங்கரி ஹரிணி சிவலிங்கம் என்பவரைத் திருமணம் செய்துள்ளார். இவர்களுக்கு பைரவி, சகானா என இரண்டு பெண் பிள்ளைகள் உள்ளனர்.

## விருதுகள்
கரி ஆனந்தசங்கரி இரண்டாம் எலிசபெத் மகாராணியின் வைர விழா மற்றும் பொன் விழா விருதுகளைப் பெற்றிருக்கிறார்.

## மேற்கோள்கள்

பகுப்பு:கனடிய சமூக செயற்பாட்டாளர்கள்
பகுப்பு:கனடிய இலங்கைத் தமிழ் வம்சாவளி மக்கள்
பகுப்பு:வாழும் மக்கள்
பகுப்பு:இலங்கைத் தமிழர்
பகுப்பு:1973 பிறப்புகள்
பகுப்பு:கனேடியத் தமிழ் அரசியல்வாதிகள்
பகுப்பு:தமிழ் வழக்கறிஞர்கள்
மாங்கனீசு(II) நைட்ரேட்டு

**மாங்கனீசு(II) நைட்ரேட்டு** *(Manganese(II) nitrate)* என்பது Mn(NO<sub>3</sub>)2. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒவ்வொரு வாய்ப்பாட்டு அலகும், ஒரு Mn2+ நேர்மின் அயனியும் இரண்டு NO<sub>3</sub><sup>−</sup>NO3− எதிர்மின் அயனியும் சேர்ந்து உருவாகிறது. பொதுவாக நான்கு நீரேற்று வகை Mn(NO3)2·4H2O பரவலாகக் காணப்பட்டாலும்  நீரிலி வகைச் சேர்மத்துடன் ஒரு நீரேற்று மற்றும் அறுநீரேற்றுகள் இருப்பதாக அறியப்பட்டுள்ளன. இவற்றில் சில சேர்மங்கள் மாங்கனீசு ஆக்சைடு தயாரிப்பதற்கான முன்னோடிகளாக விளங்குகின்றன.
## தயாரிப்பு
மாங்கனீசு கார்பனேட்டை நீர்த்த நைட்ரிக் அமிலத்தில் கரைத்து மாங்கனீசு(II) நைட்ரேட்டு தயாரிக்கப்படுகிறது. :
:MnCO3  +  2 HNO3   →   Mn(NO3)2  +  H2O  +  CO2
மாங்கனீசு ஈராக்சைடு மற்றும் நைட்ரசன் ஈராக்சைடு ஆகியவற்றைப் பயன்படுத்தியும் மாங்கனீசு(II) நைட்ரேட்டு தயாரிக்கலாம்.  
## பண்புகள்
மாங்கனீசு(II) நைட்ரேட்டின் நீர்த்த கரைசல்களை 300° செல்சியசு வெப்பநிலைக்குச் சூடுபடுத்தும் போது இச்சேர்மம் வெப்பச் சிதைவுக்கு உட்பட்டு MnO2 மற்றும் NO2 ஆகிய சேர்மங்களைத் தருகிறது. மேலும் அதிகமான வெப்பநிலைக்குச் சூடுபடுத்தினால் MnO2 ஆக்சிசனை இழந்து Mn2O3  மற்றும் Mn3O4. சேர்மங்களாக மாறுகிறது.

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:நைட்ரேட்டுகள்
ஆதிவாசி

**ஆதிகுடிகள்** (*Adivasi*) (ஆதிவாசி) என்ற ஒரே சொல்லில் அழைக்கப்படும் பல்வேறு மலையின மக்கள் தெற்கு ஆசியாவின் தொல்மூத்த குடியினராகக் கருதப்படுகின்றனர். 2011 மக்கட்தொகைக் கணக்கெடுப்பின்படி இந்திய மக்கட் தொகையில் 8.6% பங்கு வகிக்கின்றனர். நேப்பாளத்தில் 40% மக்கள் ஆதிகுடிகளாவர். இந்தியாவிலும், நேப்பாளத்திலும்  மலைசார் சிறுபான்மை இனத்தவராக சுருங்கியுள்ளனர். பங்களாதேசிலும் சிறுபான்மையினராக உள்ள இம்மக்கள் அங்கும் ஆதிவாசி என்ற பொதுப்பெயரிலேயே அழைக்கப்படுகின்றனர். நேப்பாளத்தில் மாதேஷ் என்ற பகுதியைப் பூர்வ நிலமாகக் கொண்டவர்கள் மாதேஷி எனப்படுவர். இலங்கையில் வெட்டா என்ற பகுதியைச் சேர்ந்த பூர்வ குடிகள் சிங்களத்தில் வெட்டா என்று அழைக்கப்படுகின்றனர். பிறப்பிடத்திற்கு உரியவர்கள் என்ற பொருளில் நேபாளத்தில் இவர்கள் ”ஜனஜாதி” என்று அழைக்கப்படுவதைப் போலவே அதே சொல்லில் இந்தியாவிலும் ஜனஜாதி என்றழைக்கப்படுவதுண்டு. இருந்தாலும் இரு பகுதிகளிலும் அரசியல் ரீதியாக இருவேறுபட்ட ஷா, ராணா அரச பாரம்பரியத்தைச் சேர்ந்தவர்கள். ஆதிவாசி சமூகத்தவர்கள் தற்போது ஆந்திரப் பிரதேசம், பிகார், சத்தீசுகர், குஜராத், மத்தியப்பிரதேசம், மகாராட்டிரம், ஒடிசா, இராஜஸ்தான், தமிழ்நாடு, மேற்கு வங்கம் மாநிலங்களிலும், வடகிழக்கு மாநிலங்களிலும், அந்தமான் நிக்கோபார் தீவுகளிலும் வசிக்கின்றனர். நவீன மயத்தின் பெயரால் நிகழும் சுற்றுச் சூழல் கேடுகளால் பெரும்பாலான ஆதிவாசிக் குறு சமூகங்கள் கடுமையாகப் பாதிக்கப்பட்டுள்ளன. ஆதிவாசி மக்கள் பல நூற்றாண்டுகளாகச் செய்து வந்த பாரம்பரிய விவசாயம் வணிகக் காடுகள் உருவாக்கத்தாலும், தீவிர வேளாண்மையாலும் முற்றாக அழிக்கப்படும் நிலைக்கு ஆளாகியுள்ளது.

## ஆதிவாசி – சொற் பொருள்

இந்தியாவில் மலையின மக்களை மலையில் வசிப்பவர்கள் என்ற பொருளில் அடாவிகா என்றும், வனவாசி என்றும் கிரிஜன் (12) என்றும் விளிப்பதுண்டு. ஆதிவாசி என்ற சொல்லுக்கு இயற்கையுடன் இயைந்து வாழும் நிலத்தின் பூர்வ மக்கள் என்பதே பொருள். ஆனால் முரண்நகையாக இவர்கள் பெரும்பாலான மக்களுக்கு நிலம் இல்லை. யாருடைய அதிகாரத்திற்கும் உட்படாமல் வாழ்ந்த பூர்வகுடி மக்கள் பல்வேறு அரசியல் பொருளாதார காரணங்களால் நிலத்தினின்று வெளியேற்றப்பட்டு விட்டனர்.

பழமையில் இந்து மதமும் அவர்களைப் புறக்கணித்தே வந்துள்ளது. பிரித்தானிய ஆட்சியாளர்களோ அல்லது சுதந்திர இந்திய அரசோ அவர்களது வாழ்க்கை மேம்பாட்டிற்குரிய எவ்வித நடவடிக்கையையும் மேற்கொள்ளவில்லை. அவர்களது பின் தங்கிய வாழ்க்கை நிலை தான் நேபாளத்தில் உள்நாட்டுப் போர் தோன்றுவதற்குக் காரணமாக அமைந்தது. அப்போரில் ஆயுதம் ஏந்திய கொரிலாக்கள் பெரும்பாலும் ஆதிவாசிகளே. மேலாதிக்கச் சாதியினரின் அடக்குமுறைக்கு ஆளாகும் இம்மக்களின் அடிப்படையான கோரிக்கை நிலச் சீர்திருத்தம் ஆகும்.

வட கிழக்கு இந்தியாவில் உள்ள பெரும்பாலான ஆதிவாசி மக்கள் பிரித்தானிய காலனிய ஆட்சிக் காலத்தில் மத்திய இந்தியாவில் இருந்து தேயிலைத் தோட்டத் தொழிலுக்காக அழைத்துச் செல்லப்பட்டவர்கள். இவர்கள் பொதுவாக ஆங்கிலத்தில் ட்ரைப்ஸ் என்றே அழைக்கப்படுகின்றனர்.

## பட்டியலினப் பழங்குடி மக்கள்

இந்திய அரசின் சட்டம் பகுதி 366 “பழங்குடியினர் அல்லது பழங்குடிச் சமூகம் (STs)”  என்று சட்டரீதியாக வரையறை செய்துள்ளது. பழங்குடி மக்களைத் தனித்த தகுதி வரையறைக்குள் கொண்டு வந்துள்ளது.

அவை பின் வருமாறு:

*தனித்த நிலவியல் – சமவெளிக்கு அப்பால் மலை மற்றும் காட்டுப் பகுதியில் பொதுவிடத்தில் கூட்டாக வசிப்பவர்கள்.
*பின் தங்கிய நிலைமை – பெரும் பொருளீட்டாத நவீன தொழில் நுட்பங்களுக்கு அப்பாற்பட்ட தொன்மையான வேளாண்மையை வாழ்வாதாரமாகக் கொண்டவர்கள்.

## மேற்கோள்கள்

பகுப்பு:பழங்குடிகள்
பகுப்பு:இந்திய இனக்குழுக்கள்
பகுப்பு:இந்தியாவில் அரசியல் சொல்லாட்சி
அறிஞர் அண்ணா அரசினர் கலைக் கல்லூரி, முசிறி

**அறிஞர் அண்ணா அரசினர் கலைக் கல்லூரி, முசிறி** இந்தியாவின் தமிழ்நாட்டில் திருச்சிராப்பள்ளி மாவட்டத்திலுள்ள முசிறியில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1969ஆம் ஆண்டில் தொடங்கப்பட்டது. தற்போது பாரதிதாசன் பல்கலைக்கழகத்தின் உறுப்புக் கல்லூரியாக செயற்பட்டு வருகிறது.

## இதனையும் காண்க
* திருச்சிராப்பள்ளி மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:திருச்சிராப்பள்ளி மாவட்டத்திலுள்ள அரசினர் கலைக் கல்லூரிகள்
இந்திய மரபுடமை நிலையம்

**இந்திய மரபுடமை நிலையம்** (INDIAN HERITAGE CENTRE) என்பது சிங்கப்பூரில் தமிழர்கள் பெருவாரியாக வாழும் குட்டி இந்தியா பகுதியில் அமைக்கப்பட்டுள்ள நான்கு மாடிகளுடன் கூடிய கட்டடம் ஆகும். 3090 சதுர மீட்டர் பரப்பளவில் 368 அரிய பழம்பொருள்களைக் கொண்ட அருங்காட்சியகத்தைச் சிங்கப்பூரின் பிரதம அமைச்சர் லீ சியன் லூங் 2015 மே மாதம் 7 ஆம் நாள் அன்று திறந்து வைத்தார்.

## சிறப்பு அம்சங்கள்
இந்தியர்கள் மற்றும் தென்கிழக்கு ஆசியர்களின் வரலாறு, நாகரிகம், பண்பாடு பற்றியும் சிங்கப்பூர் வளர்ச்சிக்கு அவர்கள் வழங்கிய பங்களிப்பு பற்றியும் ஒலி ஒளிக் காட்சிகள் வாயிலாகவும் விளக்கப்பட்டுள்ளன. மூன்றாவது தளத்திலும் நாலாவது தளத்திலும் இந்தியர்கள் கையாண்ட அரிய பழம்பொருள்கள் வைக்கப்பட்டுள்ளன. சிங்கப்பூரிலும் மலாயாவிலும் இந்தியர்கள் மற்றும் தென்னாசிய மக்கள் வாழ்ந்த நிலைமைகள், சிங்கப்பூரைக் கட்டமைத்த வரலாறு, இந்து இசுலாம் புத்தம் கிறித்தவம் எனப் பல்வேறு இனக் குடிமக்கள் சிங்கப்பூரில் வந்து குடியேறி ஒற்றுமையாக அமைதியாக வாழும் நிலையைச் சித்தரிக்கும் அருங்காட்சியகமாக அமைக்கப்பட்டுள்ளது.

தமிழக நகரத்தாரின் வீட்டு வாசல்கால்கள், இந்தோனேசியாவிலிருந்து கொண்டுவரப்பட்ட புத்தரின் உருவத்தலை, தென்னிந்தியர்கள் பயன்படுத்திய காசுமாலை, வகை வகையான தாலிகள், சவகர்லால் நேரு, இந்திரா காந்தி, சுபாசு சந்திர போசு போன்றோர் சிங்கப்பூருக்கு வந்தபோது பிடித்த நிழற்படங்கள் பெரியார் ஈ. வெ. இராமசாமி, லீ குவான் யூ, கோ. சாரங்கபாணி, சி. இராசரத்தினம் போன்றோரின் நிழற்படங்கள் வைக்கப்பட்டுள்ளன.

சிங்கப்பூரின் தேசிய மரபுடமை வாரியம் இந்த அருங்காட்சியகத்தைக் கட்டியது மட்டுமல்லாமல் பராமரித்தும் வருகிறது.

## சான்றாவணம்
http://www.straitstimes.com/singapore/pm-lee-indians-play-an-important-role-in-singapores-society

## வெளியிணைப்புகள்
* உத்தியோகபூர்வ வலைத்தளம் - 

பகுப்பு:சிங்கப்பூரில் உள்ள அருங்காட்சியகங்கள்
பகுப்பு:சிங்கப்பூர் தமிழர்
விஷ்ணுகுந்தினப் பேரரசு

**விஷ்ணுகுந்தினப் பேரரசு** (*Vishnukundina Empire*)   இந்தியாவின் தக்காணப் பீடபூமி, ஒடிசா மற்றும் பல தென்னிந்தியப் பகுதிகளை கி. பி 420 முதல் 624 முடிய ஆண்டது.  தக்கான வரலாற்றில் விஷ்ணுகுந்தினப் பேரரசு சிறப்பான பங்களித்தது. 
இப்பேரரசு காலத்தில் தெலுங்கு, சமசுகிருதம் மொழி இலக்கியங்கள் வளர்ந்தன. சிவபெருமானுக்கு கோயில்கள் கட்டப்பட்டது.  பெஜவடா, உண்டவல்லி, பைவரகொண்டா குகைக் கோயில்கள் இப்பேரரசு காலத்தில் உருவாயின. இப்பேரரசை 420இல் நிறுவியவர் இந்திரவர்மன் ஆவார்.

கி. பி 514இல் இப்பேரரசு சுருங்கி தெலுங்கானப் பகுதியை மட்டும் ஆண்டது. இப்பேரரசின் வீழ்ச்சியின் போது, கோதாவரி ஆற்றுக்கு வடக்கே இருந்த கலிங்க நாடு தன்னாட்சி உரிமை பெற்றனர். கிருஷ்ணா ஆற்றுக்கு தெற்கே இருந்த பகுதிகள் பல்லவர்களால் கைப்பற்றப்பட்டன. சாளுக்கிய மன்னர் இரண்டாம் புலிகேசியால் விஷ்ணுகுண்டினப் பேரரசின் பிற பகுதிகள் கைப்பற்றப்பட்டு, கி. பி 624இல் விஷ்ணுகுண்டினப் பேரரசு வீழ்ச்சியுற்றது.

இரண்டாம் புலிகேசி கைப்பற்றிய விஷ்ணுகுந்தினப் பேரரசின் பகுதிகளை நிர்வாகம் செய்ய தன் உடன் பிறப்பான குப்ஜ விஷ்ணுவர்தனை ஆளுனராக்கினான். பின்னாளில்  விஷ்ணுவர்தன் தான் நிர்வகித்த பகுதிகளை  சுதந்திர நாடாக அறிவித்துக் கொண்டு, கீழைச் சாளுக்கியர் எனும் புதிய அரசை அமைத்தான்.

## விஷ்ணுகுண்டினப் பேரரசின் ஆட்சியாளர்கள்
# இந்திர வர்மன்
# இரண்டாம் மாதவ வர்மன் கி. பி 440 - 460
# விக்கிரமேந்திர வர்மன்    கி. பி 555 – 569
# இரண்டாம் கோவிந்த வர்மன் கி. பி 573 - 621

## மேற்கோள்கள்
* Durga Prasad, History of the Andhras up to 1565 A. D., P. G. PUBLISHERS, GUNTUR (1988)
* South Indian Inscriptions http://www.whatisindia.com/inscriptions/
* Nilakanta Sastri, K.A. (1955). A History of South India, OUP, New Delhi (Reprinted 2002).

பகுப்பு:தென்னிந்திய வரலாறு
பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:ஒடிசாவின் வரலாறு
பொன்னாலை

**பொன்னாலை**, இலங்கையின் யாழ்ப்பாண மாவட்டத்தில், வலிகாமம் மேற்குப் பிரதேச செயலாளர் பிரிவில் அமைந்துள்ள ஒர் ஊர். யாழ்ப்பாணக் கடலேரிக் கரையில் காரைநகரை நோக்கியபடி அமைந்துள்ள இந்த ஊர், யாழ்ப்பாணம்-மானிப்பாய்-காரைநகர் வீதி, யாழ்ப்பாணம்-பொன்னாலை-பருத்தித்துறை வீதி, வட்டுக்கோட்டை-மூளாய் வீதி என்பவற்றால் வரையறுக்கப்படும் பகுதிக்குள் ஏறத்தாழ அடங்குகிறது. சுழிபுரம், மூளாய், வட்டுக்கோட்டை என்னும் ஊர்கள் பொன்னாலையைச் சுற்றி அமைந்துள்ளன.

## மேற்கோள்கள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பாரதி மகளிர் கல்லூரி (தன்னாட்சி)

**பாரதி மகளிர் கல்லூரி (தன்னாட்சி)** இந்தியாவின் சென்னையில் தன்னாட்சி தகுதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் *அரசினர் மகளிர் கலைக்கல்லூரி* என தொடங்கப்பட்ட இக்கல்லூரி, சுப்பிரமணிய பாரதியார் நினைவாக பாரதி மகளிர் கல்லூரி என பெயர்மாற்றம் செய்யப்பட்டது. தற்போது சென்னை பல்கலைக்கழகத்தின் அனுமதியுடன் தன்னாட்சி கல்லூரியாக செயற்பட்டு வருகிறது. இக்கல்லூரிக்கு, தேசிய மதிப்பீடு மற்றும் தரச்சான்று அவையால் (NAAC) "ஏ" மதிப்பீடு அளிக்கப்பட்டுள்ளது. 

## இதனையும் காண்க
* சென்னையில் கல்வி
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## வெளியிணைப்புகள்

## மேற்கோள்கள்

பகுப்பு:சென்னை மாவட்டத்திலுள்ள அரசினர் கலைக் கல்லூரிகள்
பகுப்பு:சென்னைப் பல்கலைக்கழக இணைவுக்கல்லூரிகள்
பகுப்பு:சென்னையில் உள்ள மகளிர் பல்கலைக்கழகங்களும் கல்லூரிகளும்
இரும்பு(III) நைட்ரேட்டு

**இரும்பு(III) நைட்ரேட்டு அல்லது பெர்ரிக் நைட்ரேட்டு** *(Iron(III) nitrate, or ferric nitrate)* என்பது Fe(NO3)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஒரு நீருறிஞ்சியாக இருப்பதால் இச்சேர்மம் பொதுவாக Fe(NO3)3•9H2O என்ற வேதிவாய்பாடுடன் காணப்படுகிறது. நீரேற்று வடிவத்தில் இது நிறமற்றது முதல் வெளிர் ஊதாநிற படிகங்களாகக் காணப்படுகிறது.

## தயாரிப்பு
இரும்பு உலோகத்தூளை நைட்ரிக் அமிலத்துடன் வினைபுரியச் செய்தால்  இரும்பு(III) நைட்ரேட்டு உருவாகிறது. 
: Fe + 4 HNO3 → Fe(NO3)3 +  NO + 2 H2O.

## பயன்கள்
### ஆய்வகப் பயன்கள்
அமோனியாவில் உள்ள சோடியம் கரைசலில் இருந்து சோடியம் அமைடு தொகுப்பு முறையில் தயாரிக்க பெர்ரிக் நைட்ரேட்டு வினையூக்கியாகப் பயன்படுகிறது.
: 2 NH3  +  2 Na  &rarr;  2 NaNH2  +  H2
களிமண் பதிக்கப்பட்ட பெர்ரிக் நைட்ரேட்டு,  கரிமத் தொகுப்பு வினைகளில் உபயோகமுள்ள ஆக்சிசனேற்றியாகப் பயன்படுகிறது. உதாரணமாக,மண்ட்மோரில்லோனைட்டில் பதிந்துள்ள பெர்ரிக் நைட்ரேட்டு கிளேபன் என்ற ஒரு வினையாக்கியாகப் பயன்படுகிறது. இவ்வினையாக்கியானது ஆல்ககால்களை ஆல்டிகைடுகளாகவும், தையால்களை இருசல்பைடுகளாகவும் மாற்றுகிறது.

### பிற பயன்கள்
ஆபரணம் மற்றும் உலோகக் கொல்லர்கள் பெர்ரிக் நைட்ரேட்டு கரைசல்களை வெள்ளி மற்றும் வெள்ளி உலோக கலவைகளை அரித்து எடுக்கும் வேலைகளுக்குப் பயன்படுத்துகின்றனர்

## மேற்கோள்கள்


 

பகுப்பு:இரும்பு(III) சேர்மங்கள்
பகுப்பு:நைட்ரேட்டுகள்
பகுப்பு:நீர் ஈர்க்கும் பொருட்கள்
பகுப்பு:ஆக்சிசனேற்றிகள்
முசாபர்பூர் மாவட்டம்

**முசாபர்பூர் மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் முசாபர்பூரில் உள்ளது. இந்த மாவட்டம் திருத் கோட்டத்துக்கு உட்பட்டது.

## பொருளாதாரம்
2006ஆம் ஆண்டு மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய  250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால் இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.

## போக்குவரத்து

## சான்றுகள்

## இணைப்புகள்
*

பகுப்பு:பீகார் மாவட்டங்கள்
பகுப்பு:முசாபர்பூர் மாவட்டம்
கண்வ குலம்

**கண்வ குலம்** (Kanva or  Kanvayana Dynasty) என்பது தற்கால பிகார் மாநிலமான மகத நாட்டை ஆண்ட ஒரு பிராமண அரச குலமாகும். கண்வ குலத்தினர் கி. மு 75 முதல் கி. மு 30 முடிய 45 ஆண்டுகள் மகத நாட்டை ஆண்டனர்.

சுங்கப் பேரரசின் இறுதி அரசனான தேவபூதியை, கண்வ குலப் பிராமணன் வாசுதேவ கண்வர் கி. மு 75இல்  வெற்றி கொண்டு மகத நாட்டை ஆளத்துவங்கினான்.

மகத நாட்டை நான்கு கண்வ குல அரசர்கள் ஆண்டனர். இறுதியாக கி. மு 30இல் குசானர்களிடம் ஆட்சியை பறிகொடுத்தனர்.

## கண்வ குல ஆட்சியாளர்கள்
* வாசுதேவ கண்வர்  கி மு 75 –  66 
* பூமிபுத்திரன்        கி மு  66 – 52 
* நாராயணன்        கி மு  52 –  40 
* சுசர்மன்            கி மு  40 –  30

## இதனையும் காண்க
* பிராமண அரச குலங்கள்

## மேற்கோள்கள்

*Raychaudhuri, Hemchandra *Political History of Ancient India*, University of Calcutta, 1972.

பகுப்பு:இந்திய அரச மரபுகள்
பகுப்பு:மகாபாரதத்தில் நாடுகள்
பகுப்பு:பிராமண அரச மரபுகள்
கலி. பூங்குன்றன்

**கலி. பூங்குன்றன்** (பிறப்பு: 15 ஆகஸ்டு 1939) பகுத்தறிவாளர், எழுத்தாளர் மற்றும் கவிஞர் ஆவார். திராவிடர் கழகத் துணைத்தலைவர் மற்றும்விடுதலை நாளிதழின் பொறுப்பாசிரியரும் ஆவார்.'மின்சாரம்' என்னும் பெயரில் இவர் விடுதலையில் எழுதும் கட்டுரைகள் மிகவும் புகழ் பெற்றவை ஆகும்.ஓய்வு ஊதியம் பற்றி எல்லாம் கவலைப்படாமல்,அரசாங்க வேலையை விட்டுவிட்டு,திராவிடர் கழகத்தில் முழு நேரமாகப் பணியாற்ற வந்தவர்.கடந்த 45 ஆண்டுகளுக்கு மேலாக விடுதலையின் பொறுப்பு ஆசிரியராகப் பணியாற்றுபவர்."தகவல் களஞ்சியம்" எனத் தோழமைக் கட்சித்தலைவர்களால் அழைக்கப்படுபவர்.கவிஞர் கலி. பூங்குன்றன் தனக்கு அடுத்து திராவிடர் கழகத்தின் தலைவராக செயல்படுவார் எனத் திராவிடர் கழகத்தின் தலைவர் கி. வீரமணி தஞ்சாவூரில் 23 பிப்ரவரி 2019 அன்று நடைபெற்ற திராவிடர் கழக மாநில மாநாடு மற்றும் சமூக நீதி மாநாட்டின் போது செய்தியாளர்களிடம் தெரிவித்தார்.

## பின்புலமும் பணிகளும்
மயிலாடுதுறையில் பிறந்த இவரின் இயற்பெயர் கலியமூர்த்தி. கால்நடைத் துறையில் 22 ஆண்டுகள் பணியாற்றி,  கால்நடை விரிவாக்க அலுவலராகப் பொறுப்பில் இருந்து  விருப்ப ஒய்வு பெற்று  திராவிடர் கழகத்தில் முழுநேர இயக்கப் பணியில் ஈடுபட்டார்.

பெரியார் ஈ. வெ. இராமசாமி, மணியம்மையார்  மற்றும் கி. வீரமணி ஆகியோர் தலைமையில் தொடர்ந்து  இயங்கி வருபவர். விடுதலை (இதழ்)யில் பகுத்தறிவுக் கருத்துகளையும் தமிழின நலம் சார்ந்த எண்ணங்களையும் கட்டுரைகள் வழியாகப் பல ஆண்டுகள் எழுதி வருகிறார். நூல்களும் அவரால் எழுதப்பட்டுள்ளன. மின்சாரம், மயிலாடன் என்னும் புனை பெயர்களில்  விடுதலையில் எழுதி வருகிறார். அவருடைய இரண்டு பெண் மக்களுக்கும்  சாதி மறுப்புத்  திருமணம் செய்து வைத்தார்.

## எழுதிய  நூல்கள்
* திராவிடர் கழகத்தின் அணுகுமுறை 
* சாதி தீண்டாமை ஒழிப்பு அறப்போர் ஏன்?
* தந்தை பெரியாரும் டாக்டர் அம்பேத்கரும் (தொகுப்பு)
* பிள்ளை-யார்?
* இயக்க வரலாற்றில் இராமாயண எதிர்ப்பு 
* பெரியார் ஒரு வாழ்க்கை நெறி 
* தந்தை பெரியார் அறிவுரை 100
* மார்க்சிஸ்டுகளின்  சிந்தனைக்கு 
* செங்கற்பட்டில் சுயமரியாதைச் சூறாவளி 
* மனித வாழ்க்கைக்கு தேவை நாத்திகமா? ஆத்திகமா?
* சமுதாய இயக்கமா ஆர் எஸ் எஸ் ?
* சாமியார்களின் திருவிளையாடல் 
* அனைத்து சாதியினருக்கும் அர்ச்சகர் உரிமை ஏன்?
* ஒற்றைப்பத்தி  பாகம்-1 
* ஒற்றைப்பத்தி  பாகம்-2
* ஒற்றைப்பத்தி  பாகம்-3
* ஒற்றைப்பத்தி  பாகம்-4
* பார்ப்பனப் புரட்டுக்குப் பதிலடி'''
* பெரியார் இல்லாவிட்டால் தமிழகம் (முதல் பதிப்பு 2017)

## சான்றுகள்


பகுப்பு:திராவிட இயக்க எழுத்தாளர்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:தமிழ் இறைமறுப்பாளர்கள்
பகுப்பு:மயிலாடுதுறை மாவட்ட மக்கள்
பகுப்பு:சாதிய எதிர்ப்புச் செயற்பாட்டாளர்கள்
பகுப்பு:இந்திய பகுத்தறிவாளர்கள்
1928 இம்பீரியல் ஏர்வேஸ் விக்கேர்ஸ் வுல்கன் விபத்து

**1928 இம்பீரியல் ஏர்வேஸ் விக்கேர்ஸ் வுல்கன் விபத்து** *(1928 Imperial Airways Vickers Vulcan crash)* 1928 ஆம் ஆண்டு சூலை 13 ஆம் திகதி நிகழ்ந்த வானூர்தி விபத்து. இம்பீரியல் எயார்வேசு  இயக்கி வந்த **விக்கேர்சு வுல்கன்** வானூர்தி,  இங்கிலாந்து லண்டன் கிரொய்டன் வானூர்தி தளத்திலிருந்து புறப்பட்ட 3 ஆவது மைல் தூரத்தில் புர்லே, சர்ரே  அருகே விபத்துக்குள்ளானது. இந்த விபத்தில் 4 பேர்கள் மாண்டனர், 2 பேர்கள் உயிர் தப்பினர். 5 பயணிகள், 1 வானோடி இருந்த நிலையில், இது ஒரு சோதனை பறப்பின்போது இயந்திரப்பழுதால் விழுந்து நொறுங்கி விபத்துக்குள்ளானதாக அறியப்படுகிறது.

## வானூர்தி
விபத்துக்குள்ளான இந்த வானூர்தி, விக்கர்சு வல்கன் நிறுவனத்தில் பதிவுசெய்யப்பட்ட G-EBLB ஆகும், இது எட்டு பேர் பயணிக்கக்கூடிய ஒற்றை இயந்திரம் கொண்ட இருதள வானூர்தியாகும். மே 1925 இல் இம்பீரியல் எயர்வேசுக்கு வழங்கப்பட்டது மற்றும் கட்டப்பட்ட ஒன்பது வானூர்திகளில் இது கடைசியாக வானூர்தியாகும். மேலும் அதன் தோற்றத்தால் வானூர்தி நிலையத்தைச் சுற்றியுள்ள உள்ளூர்வாசிகளால், இதன் இயந்திர வடிவத்தின் காரணமாக  "பறக்கும் பன்றி" என்று அழைக்கப்பட்டது. முதலில் சரக்குகள் போக்குவரத்திற்கு  பயன்படுத்தப்பட்ட இந்த வானூர்தி, எட்டு பயணிகளை ஏற்றிச் செல்லும் வகையில் மீண்டும் வடிவமைக்கப்பட்டது.

## மேற்கோள்கள்

## உப இணைப்புகள்
*விபத்தான வானூர்தி- யூ தியுப் காணொளி விவரம்
*The Economic Times 1928 Imperial Airways Vickers Vulcan crash

பகுப்பு:1928 இல் வானூர்தி விபத்துகளும் நிகழ்வுகளும்